Document ID: 31999D0816

KOMISSION PÄÄTÖS,
tehty 24 päivänä marraskuuta 1999,
Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteiden II, III, IV ja V muuttamisesta 16 artiklan 1 kohdan ja 42 artiklan 3 kohdan mukaisesti
(tiedoksiannettu numerolla K(1999) 3880)
(ETA:n kannalta merkityksellinen teksti)
(1999/816/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), sellaisena kuin se on viimeksi muutettuna komission asetuksella (EY) N:o 2408/98(2), ja erityisesti sen 16 artiklan 1 kohdan ja 42 artiklan 3 kohdan,
ottaa huomioon jätteistä 15 päivänä heinäkuuta 1975 annetun neuvoston direktiivin 75/442/ETY(3), sellaisena kuin se on viimeksi muutettuna komission päätöksellä 96/350/EY(4), ja erityisesti sen 18 artiklan,
sekä katsoo, että
1) asetuksen (ETY) N:o 259/93 42 artiklan 3 kohdan mukaisesti liitteet II, III ja IV on mukautettava ainoastaan, jotta muutokset, jotka on sovittu taloudellisen yhteistyön ja kehityksen järjestön (OECD) uudelleentarkastelumenettelyssä, otetaan huomioon,
2) OECD:n neuvosto(5) on päättänyt muuttaa uudelleentarkastelumenettelyssä vihreää, keltaista ja punaista jäteluetteloa,
3) on tarpeen muuttaa asetuksen (ETY) N:o 259/93 liitteitä II, III ja IV näiden muutosten huomioon ottamiseksi,
4) asetuksen liitteen V osassa 3 mainitaan liitteissä III ja IV lueteltuja jätteitä,
5) asetuksen (ETY) N:o 259/93, sellaisena kuin se on muutettuna asetuksella (EY) N:o 120/97(6), 16 artiklan 1 kohdan mukaisesti liite V on tarkastettava ja muutettava tarvittavalla tavalla,
6) on myös tarpeen muuttaa liitteen V osaa 3 siten, että otetaan huomioon OECD:n uudelleentarkastelumenettelyssä päätetyt muutokset keltaiseen ja punaiseen jäteluetteloon,
7) komissio mukauttaa mainitun asetuksen liitteitä II, III, IV ja V, ja komission apuna tässä tehtävässä toimii jätteistä annetun direktiivin 75/442/ETY, sellaisena kuin se on muutettuna, 18 artiklan mukaisesti 15 päivänä heinäkuuta 1975 perustettu komitea, ja
8) tässä päätöksessä tarkoitetut toimenpiteet ovat edellä mainitun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan asetuksen (ETY) N:o 259/93 liitteet II, III, IV ja V tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 24 päivänä marraskuuta 1999.

Labels: 10
8
20